钦定古今图书集成/理学汇编/文学典/第109卷 > 王廷干
## 钦定古今图书集成/理学汇编/文学典/第109卷 > 王廷干

按《列朝诗集》：廷干字维桢，泾县人。嘉靖壬辰进士，除

筭浙关，子循上大司徒论，止云：“廷干与越郡蔡汝楠
并以弱龄渐翼，鸿逵双曜，丽采，驰声艺苑。虽终贾复
作，苏骆再生，蔑以加焉。”其为当代称誉如此。

按《泾县志》：“王廷干，字维桢，号岩潭，东隅人。七岁能文，
读书一目十行并下，日以寸计。年十六，举嘉靖辛卯
乡试第五，连登壬辰林大钦榜进士。是科未冠者，蔡
汝楠、桑纴乔与廷干三人，而林状头亦弱冠未婚，并
奉诏归娶，乡人荣之。授行人司行人，户部员外郎、郎
中，累迁九江府知府，引年乞归。其致政家居也，键户”
著述；一切邑乘暨“城池”、行台、祠庙等碑，悉出公手。“许
燕”碑版，盖异代扬镳也。年六十二，卒。有《集》十卷行世。
子文爟，万历壬辰进士。